Winter – La det aldri ta slutt

Winter – La det aldri ta slutt, er en svensk kriminal-thriller fra 2004 regissert av Eddie Thomas Petersen. Filmen er basert på en roman av Åke Edwardson fra 2000 og er den fjerde av seks todelte TV-filmer om sjefsetterforsker Erik Winter som ble sendt på SVT i 2001 og 2004. Hovedrollen spilles av Johan Gry.

Den ble vist i to deler på SVT i februar 2004.

 Handlingen 
Handlingen utspiller seg en sommer da en ung kvinne blir voldtatt i en av Göteborgs parker. Senere blir en annen kvinne funnet drept i den samme parken.

Ugjerningen har tydelige likhetstrekk med en fem år gammel uoppklart drapssak, og Winter arbeider parallelt med begge for å finne en mulig sammenheng. Midt under etterforskningen rammes kollegaen Fredrik Halders av en tragedie som berører også kollegene sterkt.

Etterforskningen utvikler seg til en marerittaktig reise der ordet arvesynd får en helt ny betydning.

 Utvikling av karakterene 
Det er en modnere Winter (Johan Gry) vi møter i "La det aldri ta slutt". Den tidligere så innbitte ungkaren har passert førti år, han lever sammen med legen Angela (Ulricha Johnson) og er blitt lykkelig pappa til Elsa. Han henter og bringer i barnehagen og slites

mellom hensynet til familien og den krevende jobben med å etterforske Göteborgs voldsforbrytelser.

Men mye annet ved Winter er ved det samme – som hans eksklusive italienske dresser og forkjærlighet for dyre biler, cigarillos, maltwhisky og jazz. Og skjer det et drap, går han opp i jakten på morderen med den samme besatte målbevisstheten som før. Som etterforsker er han kjennetegnet av sterk intuisjon, menneskekunnskap og et filosofisk sinnelag, og han nyter stor respekt hos kollegene for sine kunnskaper.

 Teamet  
På Winters team møter vi de samme etterforskerne som i forrige runde av serien: 
- Bertil Ringmar (Krister Henriksson) er avdelingens ringrev og Winters mest betrodde kollega. Han er en skeptiker av natur, skarp og full av livserfaring.
- Fredrik Halders (Lennart Jähkel) er noe av en grinebiter på overflaten, men under skjuler det seg et varmt hjerte. 
- Aneta Djanali (Marie Kuhlberg) er en av spaningsgruppens få kvinner og er dessuten av afrikansk opprinnelse. Hun har en skarp replikk og ditto hjerne, samtidig som hun er lydhør og empatisk. 
- Lars Bergenhem (Niklas Hjulström) er ung og ambisiøs, men har en tendens til å bli nedslått og usikker fordi han engasjerer seg så sterkt følelsesmessig i sakene. 
- Janne Möllerström (Pierre Lindstedt) er teamets researcher og ordensmann. Han holder styr på de minste detaljer og vokter databasen som sin kjæreste eiendel.

 Rollelist  (utvalg) 
 Skuespiller  Rolle Johan Gry  sjefsetterforsker Erik Winter Krister Henriksson  Bertil Ringmar Lennart Jähkel  Fredrik Halders Niklas Hjulström  Lars Bergenhem Maria Kuhlberg  Djanali Pierre Lindstedt   Janne Möllerström Iwar Wiklander   Sture Birgersson Ulricha Johnson  Angela Linnea Jernråda Österlund  Elsa Ylva Gallon  Jeanette Bielke Christer Fjällström  Kurt Bielke Maria Hedborg  Irma Bielke Jonas Rimeika  Mattias Kovitsch Anna Lundholm  Anne Nöjd Peter Nyström  Andy Svensson Vladimir Dikanski  Johan Samic Sebastian Ylvenius  Janek Samic Jelena Makender  Mira Kovitsch Lukas Lönnroth  Hannes Halders Rosaline Lönnroth  Magda Halders Marie Delleskog  Margaretha Halders Josefine Lundin  Cecilia Cecilia Götborg  Angelika Hansson Elisabeth Falk  Ann Hansson Claes-Göran Turesson  Lars-Olof Hansson Linda Hellström  Lisen Wägner Ingvar Haggren  Bengt Wägner Bengt Sanzén  Richard Yngvesson Jeanette Holmgren  Pia E:Son Fröberg Lasse Väringer  bartender Christian Fiedler  advokat Torbjörn Lindström  mann på bar Anders Alverén  politimann nr 1 Jonas Eriksson  politimann nr 2 Lotta Sairio  ung lege Maria Tranefeldt  Elin Ola Hedén  gutt nr 1 Martin Wallström  gutt nr 2 Lina Ericsson  striptease danserinne Sara Ikse  latvisk jente nr 1 Amalia Friberg  latvisk jente nr 2 Elin Gradin  jenten på Bel Parc Therese Hjortheimer  Beatrice Bägner

 Referanser 

 Eksterne lenker 

 La det aldri ta slutt hos SVT

Kategori:Erik Winter
Kategori:TV-filmer fra 2000-årene
Kategori:Svenske TV-filmer
Kategori:Svenske kriminalfilmer
Kategori:Svenske thrillerfilmer
Kategori:Filmer basert på bøker
Kategori:Svenske TV-produksjoner fra 2000-årene
Kategori:Svenskspråklige filmer